Vanessa Nakate

Vanessa Nakate (nosusu 15 Milau 1996) nopo nga songulun kopiadangan iklim mantad Uganda. Nakaanu yau ko'okunan sompomogunan montok goos dau id aktivisme iklim id Uganda, id hombo minonimpuun yau do  mogok iklim sondiri ontok Milatok 2019. 

Isido nopo nga minongimpuun do Youth for Future Africa om Rise up Movement om nosiliu rolou di okito kopio id forum-forum sompomogunan miagal ko' United Nations Climate Change Conference (COP25) om Forum Ekonomi Sompomogunan id Davos. Good disido diti poposotol do mamagayat tingkonoon kokomoi bagas kosimbanan iklim kumaa komuniti Afrika om monginggisaman projek kinoris milo inwoguan id sikul-sikul Uganda.

 Koposion Pogulu 
Ginumayo i Vanessa id Kampala, Uganda.  Noilaan om nointutunan yau ontok Momuhau 2018 alapas minimboros isido kokomoi katangaban do suhu di noindamaan kopio akawas id pogun dau.  Haro ijazah sarjana muda disido id gana kotoinaan pongindopuan  miampai pengkhususan id pemasaran mantad  Makerere University Business School. Isido nogi nga songulun Kristian.

 Winonsoi montok Iklim 
Narahung yau di Greta Thunberg montok popotimpuun do koindalanon iklim in Uganda, sondiri id Uganda om tinumimpuun i Vanessa do protes maya sondiri kumaa wowonsoyon di au pinusoi kokomoi krisis iklim ontok Milatok 2019. Solinaid piipiro tulan, songulun no isido do mimprotes id soliwan totobon tansar Parlimen Uganda.Kisakye, Frank (30 May 2019). "22-year-old Nakate takes on lone climate fight". The Observer. Archived from the original on 22 September 2019. Retrieved 25 January 2020. Mantad dii, mumu-gumu o sukod wagu suai do manahak respon kumaa lolohou dau id media sosial montok monguhup id popoingkawas topurimanan kokomoi posorili gouton do Congo. Minonimpuun nogi yau do Youth for Future Africa  om nogi Rise up Movement i poinlongkod id Afrika.

Ontok Momuhau 2019, minimboros i Vanassa Nakate id COP25 gathering in Spain, miampai aktivis tomulok, Greta Thunberg om Alejandro Martínez.

Ontok awal Milatok 2020, tinumanud yau miampai 20 aktivis iklim tomulok suai mantad sompomogunan do papalabus iso surat kumaa mampayat do  Forum Ekonomi Sompogunan id Davos, minonolipun do kompani, bank om karajaan montok popotingkod do poposubsidi fossil fuels. Yau nogi nga songulun mantad ko' limo delegasi sompomogunan di nangatan do Arctic Basecamp montok kimpin miampai diolo id Davos mamaaso do Forum Ekonomi Sompogunan; Tinumanud o delegasi dii do perarakan iklim ontok tadau tohuri do forum dii.

Ontok Gumas, 2020, minanahak i Vanessa do bobooroson id Desmond Tutu International Peace Lecture do mamajal popoburu pogun montok "mosik" om kopuriman do kosimbanan iklim nopo nga iso krisis, popionit dii do komosikinin, louson, sakit, konflik om panansasana'an kumaa tongondu. "Kosimbanan iklim nopo nga iso tipi di taraat tu manahak bagas kumaa tikid sektor do koposion tokou," kaa dau. "Poingkuro tokou momunso komisikinan sokiro au tokou intangan iti krisis? Poingkuro tokou momodimpot aiso louson sokiro kosimbanan iklim nopo nga popologos jutaan tongoulun do aiso taakanon? Okito dati o kadaat om kadaat, pogumbalan, kinoinggoritan (...) sokiro aiso i maan wonsoyo kokomoi diti." Kiboros nogi yau kumaa tongomomuruan do "tumongkiad mantad zon osinggawa om mintong koligaganan dinondo om momonsoi wowonsoyon kokomoi dii. Iti nopo nga kokomoi koposion om kapatayon."

Minonimpuun i Vanessa do Projek Sikul Tototomu, iso inisiatid kinorid di milo inwoguan, i kitudu montok poposiliu sikul-sikul id Uganda do kinoris solar om papasang dompuran eco-friendly id tongosikul diti. Projek dii nopo nga Gisom dinondo, projek dii nopo nga pinoindalan papasangan id 30 sikul.
Ontok 9 Madas 2929, notorubung yau di Angelina Jolie i pinoindalan do majala Time kokomoi kuasa om kapansalan rolou mantad Afrika id kopoindalanan kopiadangan iklim. Ontok Magus, minomungaran o majala Jeune Afrique di Vanessa sabaagi iso mantad ko 100 tulun Afrika di kirahung. Ontok Magus 2020, tinumanud i Vanessa Nakate di Ban Ki-moon, songulun sekretari general UN do mogiboros-boros kokomoi aktivis iklim id Forum Alpbach.

Ontok Manom, minanahak yau bobooroson id panel kiuhu' "Sparking an Era of Transformational Climate Leadership" pinoindalan do World Resources Institute. Pinawara i Vanessa Nakate do United Nations sabaagi momoruan tomulok SDG 13 ontok 2020. Nokosoliwan nogi yau id 100 TonduOkayAfrica, iso platform ekslusif montok manahak kapamagatang kumaa 100 tongondu nalantoi mantad pialatan diaspora kopihondot do Tulan Sajara Tongoundu. Narait nogi yau do YouthLead sabaagi iso mantad ko tulun tomulok Afrika di bobos kirahung ontok toun 2020.
Yau nogi nga songulun penceramah tohontol id Dialog Koundolihon Kinoris Berlin 2021 ontok 16 Gomot 2021 miampai momuruan pogun tabantug suai.  Circa 4minutes long. Kohompit nogi o kritikan kumaa German Federal Foreign Office  sabaagi panganjul tu minanapis input mantad aktivis iklim tomulok di amu pinatahak kumaa pancarama' naalap suai id booboroson dau.

Minonuat id The Guardian ontok Gumas 2021, kipomusarahan i Vanessa do pogun om sarikat nopo nga haro tonggungan tagayo kumaa kopolobusan gas walai kaca di minog onuan pampasan kumaa pogun om komuniti id Afrika tu minopoimbulai do kinorugian om kinaragaan mantad koismbanan iklim di woyoon diolo dinondo.

In ponorubungan miampai Amy Goodman ontok 2019 montok Democracy Now!, minopoilang i Vanessa Nakate do motivasi dau montok wowonsoyon iklim: "Pogun ku nopo nga humontol doid agrikultur, mantad dii kogumuan tulun nogi nga humontol doid agrikultur. Sokiro raagon o dumo-dumo dahai do banjir, sokiro araag o dumo-dumo dahai do timpu magadau om produksi nopo nga okuri, kikomoyon iti gatang taakanon nga koingkawas. Ii kiharo-haro om tulun toponsol no ii kaanu momoli do taakanon. om yolo no emitters tagayo id pogun tokou, yolo no ii katahan do krisis taakanon, om mamaaso dii tongoulun ii poingiyon id kokompungan om komunti rural nopo nga haro kobolingkahangan do mogihum taakanon tu akawas o gatang. Ahal diti mogowit do louson om kapatayon. whereas most of the people who live in villages and rural communities, they have trouble getting food because of the high prices. And this leads to starvation and death. Maya harfiah, id watas ku, rasam di okuri nopo nga kirati do louson om kapatayon kumaa tinimungan di au kibagal-bagal".

Nalantik yau sabaagi goodwill ambassador do UNICEF.

I ti-Wangari Maathai, i nakalantoi id Nobel Peace Prize, songulun nogi aktivis posorili nopo nga nosiliu do role model di Vanessa.

 Pomusarahan Politik 
Idiso nopo nga id suang majlis do Progressive International, iso kotoinanaan sompogunan di popromosi  politik left-wing, progresif. Minongkritik nogi yau do kapitalisme, om popionit dii do kososoton posorili.

Sabaagi songulun Kristian, kipomusarahan yau do, "Kikuasa nopo id pogun kikomoyon do kitonggungan om kiburuonon kumaa planet diti om nogi tongoulun tu Kinorohingan nopo nga okon ko Kinorohingan di papasaga' di momirubat om eksploitasi."

 Pinoidu mantad gambar 
Ontok Milatok 2020, agensi abar Associated Press (AP) minongidu di Vanessa mantad iso gambal di pinopokito nogi di Greta Thunberd om aktivis  Luisa Neubauer, Isabelle Axelsson, om Loukina Tille alapas tinumanud yolo do Forum Ekonomi Sompomogunan. NMinonondos i Vanessa do media do kowoyo-woyoon rasis diolo. Alapas di, naalanan di AP o gambar dii om minoboos do aiso gaab diolo di taraat nga amu yolo minokisiou. Ontok 27 Milatok 2020, editor eksekutif AP, Sally Buzbee minokisiou maya akaun sondiri dau id Twitter om manasal nogi isido do insiden dii.  Sundung do ingkaa, amu i Vanessa otumbayaan do boros om pokiinsianan do AP dii om minomoruhang: "Sundung do koruol kopio ginawo o insiden dii maya doho sondiri nga ounsikou oku tu ogumu i nagayat tingkonoon kumaa puruan aktivisi id Afrika. ...Manahak kanto o media do tingkonoon kumaa dahai sokiro osiliu yahai do mangsa do tragedi iklim."

 Gaa' 
Nakaanu i Vanessa Nakate om onom nogi aktivis tomulok suai do kapamagatangan mantad Sidang Kemuncak Aktivis Muda 2020 maamaso iso pogibaras-barasan maya potilombus kokomoi pogun pasca-COVID-19. Natanud o aktiviti do lebih ko' 8,600 tulun mantad 100 pogun.

Nokosuang isido id sanarai 100 Women do BBC di pinosunud ontok 23 Milau 2020.

Nokosuang nogi yau do sanarai  Time100 Next di pinalabus do majala TIME ontok 17 Mansak 2021, om nokotindapou nogi id muka dapan do 
isu TIME's 8–15 Milau 2021.

Gaa' suai kohompit no:

 2021 – Gaa' Haub Law Environmental, pinatahak do Pace University School of Law
 2022 – Helmut Schmidt Future Prize, pinatahak do Bundeskanzler-Helmut-Schmidt-Stiftung, Die Zeit and The New Institute
 2022 – Gaa' Goalkeepers Campaign, pinatahak do Bill & Melinda Gates FoundationThalia Beaty (22 September 2022), Gates Foundation prods UN, honors inspiration as Goalkeepers Associated Press.Lucy Morgan (21 September 2022), Vanessa Nakate on the power (and challenges) of navigating climate activism as a young woman Glamour.Maria Pasquini (22 September 2022), Bill and Melinda Gates Reunite for Foundation 1 Year After Divorce: We're 'Completely Committed to This' People.

 Bibliografi 

   Hardback edition indicated, 256 pages.

 Intangan nogi 

 Kelvin Doe
 Greta Thunberg
 Ridhima Pandey
 Alexandria Villaseñor
 Nyombi Morris
 Evelyn Acham
 Elizabeth Wathuti
 Owiny Hakim
 Disha Ravi

 Sukuon